《美之得免西行喜甚以韵见报因贺之美之尝许候得报即置酒故见于卒章》
宋代·赵鼎臣

喜报征车已罢休，解鞍聊足放眉头。异时安石难高卧，此日相如固倦游。

花恨春迟方半吐，云欺风弱未全收。正须曲糵相料理，万斛舟中试拍浮。

作者简介：[约公元一一0一年前后在世]字承之，卫城人。生卒年均不详，约宋徽宗建中靖国初前后在世。工诗，才气飘逸，记问精博。自号苇溪翁。元佑间进士。绍圣中，登宏词科。宣和中，以右文殿修撰，知邓州。召为太府卿。尝往来大名、真定间，与苏轼、王安石诸人交好，相与酬倡，故所作具有门迳，能力追古人。鼎臣本著有文集一百二十卷，其孙纲立刊於复州，至四十卷而止。今则仅存竹隐畸士集二十卷，《四库总目》系辑搜所成。